钦定古今图书集成/历象汇编/庶征典/第033卷 > 《历学会通古法占验》 > 《紫微宫》
## 钦定古今图书集成/历象汇编/庶征典/第033卷 > 《历学会通古法占验》 > 《紫微宫》

“紫微北辰也，众星拱之，天运无穷，三元迭运，而极星
不移。第一星主月太子；第二星最明者，天皇大帝北
辰之正位。第三星主五行庶子；第四星主日；第五星
不动者，天之柱为天心也。北极星亡，期八年，中无国
主，佞臣在位。大流星出入，为天子大使出入。客星出
入，帝不昌，大臣逆。以日占，国大臣死，君修德除咎。”客
星犯北辰，即占君，黑为忧，赤为兵，大臣逆，致死，白为
国有丧，青为国有贤臣匡佐，黄色帝道昌。彗孛出紫
微。宜用贤修德，除旧布新，以岁日占期。

勾陈主后宫，天帝正妃，万物之母。六星则六宫也。明
大者曰正妃，又曰太后女主，馀者妃妾不欲甚。明星
大明，女主恶之。黄气及流星黄色入之，后宫有子孙
之喜。黄星出勾陈傍，外国有进美女；黄气亦然，亦后
宫有喜，又曰“立后妃。”彗干犯，阉臣死，妃有诛黜者，以
日为期。

天皇大帝一星，黑色，勾陈口中稍微者是。其神曰“耀
魄宝”，主御天下群灵，河洛之命皆禀焉。其光芒动，人
君治政，淫泆失常，宜正礼，用贤任能，即无灾咎。星青
而有光，君信佞，宜黜之，吉。流星从大帝星出，为发大
使，小者小使。流星从他宿入，大帝星出，为发大使，君
心神恍惚，烦燥不安，察奸任贤，赦令即吉。客星干犯，
除旧布新之象，修德咎除，以日占国。彗孛干犯，大臣
以家坐罪，大臣死。犯帝座，宫中有谋，宜察之。

五帝内坐，各顺方位之色，为五帝之神。客、彗干犯，斩
幸臣，大臣死，以日占国。

四“辅佐北极，不欲明，明动，大臣将死”，以月建占国。客、
彗犯，宰相死，又阉臣死，亦以日占国。

华盖七星，下九星名“杠”，即盖之柄，偃盖大帝。共十六
星，状如伞盖座。正，吉；不正，为人君信邪。彗、客守犯，客
乱，天子不治朝，宜正之即安。

六甲，分阴阳，纪节候，布政教，授农时。流星、客、彗犯守，
太史官废，亦水旱失节。

大理平刑断狱之官，

“《女御》天子八十一”，御妻之象。

八谷：稻、黍、大小麦、大小豆、麻。

《扶筐》，盛桑之器。

《天厨造馔，百牢》之所。

内阶、天阶之属。

“内厨”，六宫之内饮食厨，为太子妃后饮宴。

阴德明，太子代主。又云：“女主治天下。”

《女史》，主传漏。

《尚书》，主纳言。

《柱下史》，记过之史。

天柱建政，古帝以朔望日悬禁令于天柱，示百司。
太乙天帝之神，主使十六神，知水旱风雨兵革饥馑天乙天帝之神，主战𩰚，知人吉凶，治十二将，光明润
泽，天子康宁。

文昌，在北斗魁前。天之六司，主集计天道。第一曰大
将军，主建武威。第二曰次将，主尚书左右丞。第三曰
贵相，主太常卿，均礼乐。第四曰司禄，主赏罚功能。第
五曰司命、司怪，主占风云气候。第六曰司法，主刑法。
星摇动，以其所动之名不顺，天子知而治之。如第六
星动，即司法不平之象。客、彗干犯，所犯者，君诛，除旧
布新，以日占国。

三公在北斗柄东，为太尉、司徒、司空之象，主赞扬帝
道，宣德化，理阴阳移徙，大臣公卿死，安静，吉。彗、客守，
三公死，以日占国。

太尊在中台北，守常，吉。彗、客守犯，贵戚死。

天牢六星，在北斗魁下，与中台相对，为贵人牢。彗、客
流抵犯，大臣贵戚亡。黄、赤气出，大赦。天牢出流星，有
赦令。

“北斗者，阴阳之元本。”亦曰“帝车之号令，建乎中央，以
齐七政，建四时，均八节，运五行，定纲纪。弼九重，施行
正化。”魁四星为璇玑，柄三星为玉衡。第一曰天枢正
星，主阳德，天子之象，主天，主秦国。第二曰天璇法星，
主阴刑，女主之象，主地，主楚国。第三曰玑令星，主祸，
主火，主梁国。第四曰权伐星，主伐无道之国，主水，主
吴国。第五曰玉衡，主中央土，助四方，伐有罪，主赵国。
第六曰开阳危星，天仓，主五谷，主木，主燕国。第七曰
瑶光部星，应星，主金，主齐国。又曰，华岐以北，龙门、积
石，南至三危，雍州，属魁；太行以东，主碣石，至王屋底
柱，冀州，属璇星。三河、雷泽，东至海、岱、兖、青州，属玑星。
象山以东，至羽山南江，会震泽；徐、扬“州属权星。”又东
至云泽，九江衡山，荆州属衡星。荆山西南至岷山，距
鸟鼠，凉州属开阳星。外方，熊耳以东，至泗州，陪尾，豫
州，中原，属杓星。天子不事名山，不敬鬼神，则第一星
不明。数土功，坏决山陵，逆地理，则第二星不明。天子
不忧百姓。残暴酷虐，则第三星不明。发号施令，不从
四时，则第四星不明。用声淫泆，则第五星不明；用法
不正，则第六星不明；不修江河淮济之祠，则第七星
不明。君若明正，行法不私，用贤去佞，即北斗均明。
辅一星附北斗柄，第六星近密，大臣之位。明，大，贤不
任职。明与北斗齐或合，国兵暴起。暗而远，大臣死。若
近粘北斗，臣专党，非贤用佞。彗客犯将相。〈阙〉

《天理》在北斗魁中，执法之官。明及小星多者，贵人下
狱，静即吉。

“天相”在北斗南，总领百司。明则宰相明，暗则宰相无
致治之道。

《势》四星，在太阳守西北，阉臣之象。明，则阉臣蔽。主、客。
彗犯流星，抵阉臣死。

太阳守，在相星西北，大将军大臣之象，主备不虞。
《天棓》五星，在女床东北，为天子之先驱，主刑罚，藏兵
御难。明大及不具，国兵忧。

天枪三星，在北斗柄，主武备。亦曰“天钺。”

《元戈》一星，在北斗柄星端，主北方。明则兵起。

三师星，即三公之位，在北斗魁西，主七政，宣德化，和
阴阳。占与三公同。

《传舍》即今驿亭。

三台，亦三公之位，近文昌。二星为上台，为司命，主寿。
上星曰人主，下星曰女主，与轩辕相对。二星为中台，
主宗室，为司中。上星曰诸侯；下星卿大夫。抵太微二
星为下台，为司禄。上星元士，下星庶人，知阴阳。色齐
明，有行列，君臣鱼水不明，乖戾。